Okresná prokuratúra Žilina 
Moyzesova 20, 011 56 Žilina 1 	

Sp. zn. : 3 Pv 712/10/5511	Žilina, 15.3.2013
EEČ : 2-43-117-2013

U Z N E S E N I E

Trestná vec:	obvinená XXXXX 
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Žilina
Podľa § 215 odsek 2 písmeno b Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
dňa 02.06.2010 v čase o 09.40 h viedla osobné motorové vozidlo továrenskej značky Peugeot 205, XXXXX po ceste I/18 v smere jazdy od Žiliny do Martina, pričom keď sa s vozidlom nachádzala v katastri obce Strečno, km cesty 473.000, tak pri prejazde pravotočivou zákrutou neprispôsobila rýchlosť jazdy svojim schopnostiam, vlastnostiam vozidla a poveternostným podmienkam, následkom čoho prešla s vozidlom do protismernej časti vozovky, kde zachytila svojou prednou ľavou časťou vozidla o zadnú ľavú časť protiidúceho osobného motorového vozidla továrenskej značky Opel Vectra, XXXXX ktoré viedol vodič XXXXX a následne narazila prednou časťou vozidla do prednej ľavej časti protiidúceho nákladného motorového vozidla továrenskej značky Volvo FH 420, XXXXX XXXXX, ktoré spolu s návesom Groenewegen, evidenčného čísla XXXXX viedol v smere od Martina, za osobným motorovým vozidlom zn. Opel Vectra,  vodič XXXXX, ktorému z nedbanlivosti spôsobila zlomeninu bázy 1. záprstnej kosti zasahujúcu do kĺbu, bez posunutia úlomkov, ľavej ruky, ktoré zranenie si vyžiadalo práceneschopnosť v trvaní 5 týždňov,
pričom vodiča XXXXX svojim konaním porušila ustanovenie § 16 odsek 1 zákona  číslo    8/2009 Zbierky zákonov o cestnej premávke. 

lebo o skutku obvinenej už bolo právoplatne rozhodnuté iným cudzozemským orgánom príslušným na konanie o trestnom čine a toto rozhodnutie možno považovať za dostačujúce

Odôvodnenie:
      Dňa 15. 03. 2013 dozorový prokurátor uznesením zapokračoval v trestnom stíhaní podľa § 228 ods. 5 Tr. por., nakoľko už pominuli dôvody trestného stíhania. 

       Dňa 07.10.2011 bolo tunajšej prokuratúre prostredníctvom nadriadenej prokuratúry doručené právoplatné rozhodnutie Českej republiky, z ktorého vyplýva, že Okresné  štátne zastupiteľstvo v Karvinej uznesením zo dňa 27.07.2011 podmienečné zastavilo trestné stíhanie obvinenej XXXXX a stanovilo jej skúšobnú dobu v trvaní 16 mesiacov.  Dňa 14.03.2013 bolo prostredníctvom KP Žilina  doručené právoplatné uznesenie Okresného štátneho zastupiteľstva Karvinej, Česká republika,  zo dňa 21.01.2013 z ktorého vyplýva, že obv. XXXXX  sa v skúšobnej dobe podmienečného zastavenia trestného stíhania osvedčila.

       Z uvedeného teda vyplýva, že právoplatné rozhodnutie Okresného štátneho zastupiteľstva v Karvinej, ČR,  teda dožiadaného štátu v prevzatom trestnom oznámení, tvorí prekážku ďalšieho stíhania. Orgány činné v trestnom konaní v Slovenskej republike preto vo veci ďalej nie sú oprávnené konať. 

      Na základe týchto skutočností som bez ďalšieho rozhodol tak, ako je uvedené vo výrokovej časti tohto uznesenia a trestné konanie vo veci trestného činu  ublíženia na zdraví podľa § 158 Tr. zák.  som podľa § 215 ods. 2 písm. b) Tr. por. zastavil.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Marek Sinčák
prokurátor